《梧桐花》
清代·朱仕玠

烂熳开时别有香，薰风披拂映朝阳。共传櫜鄂皆成五，那识阳葩本异常。

堕地碎缯从此拟，垂檐剪缬费推详。何当倒挂来么凤，管领华芳夏日长。

作者简介：福建建宁人，字璧丰，号筠园。朱仕琇兄。乾隆十八年拔贡生。授德化教谕，后升内黄知县，未上任而卒。有《筠园诗稿》、《小琉球漫志》、《龙山漫录》等。